ddrg/super_eurlex huggingface dataset:
3.3

Kad teminiai metai pasiteisintų ir sėkmingai vyktų pats vystymasis, labai svarbu į vystymuisi skirtą veiklą ir politinį dialogą pasaulinio vystymosi ir pasaulinio teisingumo temomis įtraukti ir paskatinti dalyvauti Europos piliečius ir pilietinės visuomenės organizacijas bei jų partnerius iš viso pasaulio. Pilietinės visuomenės organizacijoms tenka svarbus vaidmuo ne tik renkant lėšas ir vykdant vystomąją veiklą, bet ir politiniuose procesuose. Tai ypač pasakytina apie jaunąją kartą, kuri per socialinius ir kitokius tinklus yra linkusi bendrauti su visu pasauliu ir yra geriau informuota apie neatidėliotinas problemas, kurias jauniems žmonėms – būsimiems mūsų lyderiams – reikės spręsti. Todėl labai svarbu į šių Europos metų diskusijas prasmingai ir tiesiogiai įtraukti vaikus ir jaunimą, ypač mergaites. Be to, reikia prasmingai ir teisiogiai įtraukti įvairių interesų turinčius piliečius iš įvairių socialinių sluoksnių ir pan. Šiuos apsektus reikėtų gerai apgalvoti, kai bus rengiamasi teminiams metams, numatomas jų turinys, finansavimas ir įgyvendinimas.
4.1.6

Tikėtina, kad demokratijos stygių patiriančiose šalyse finansavimas, skiriamas oficialioms institucijoms arba per jas, yra panaudojamas ne socialiniams uždaviniams įgyvendinti, bet režimui palaikyti, o tikras demokratines vertybes puoselėjančioms vietinėms pilietinės visuomenės organizacijoms nesuteikiama galimybė teikti paraiškų finansavimui gauti. Europos demokratijos fondo įsteigimas, be abejonės, yra svarbus žingsnis, kurį žengti reikėjo jau ir seniai. Vis dėlto vien tik šis fondas nepajėgs išspręsti šių plataus masto problemų. Vienas iš sprendimų galėtų būti „smulkaus regione veikiančių pilietinės visuomenės organizacijų ir kitų pagalbos gavėjų žemėlapio parengimas“ (10). Vietos ir (arba) neformali pilietinė visuomenė ir iniciatyvos taip pat turi būti plačiau remiamos – keletas ES valstybių narių jau turi lankstaus projektų finansavimo patirties. Be to, per pilietinę visuomenę skirstomos pagalbos procentinė dalis turi būti padidinta, pirmiausia autoritarinių režimų atveju.
4.1.3

Be to, pasiūlyme nurodoma, kad tokių aerodinaminių įrenginių įrengimą pagal nacionalinę tipo patvirtinimo tvarką turi tvirtinti valstybės narės, kurios išduoda atitinkamą sertifikatą, pripažįstamą visose kitose valstybėse narėse. Priešingai, atsižvelgdamas į tokių įrenginių svarbą, taip pat į saugą, EESRK primygtinai rekomenduoja jų tvirtinimą įtraukti į dabartinę Europos tipo patvirtinimo sistemą. Tvirtinimas nacionaliniu lygmeniu būtų žingsnis atgal visos transporto priemonės tipo patvirtinimo (angl. Whole Vehicle Type Approval) požiūriu.
4.9

ESRK remia pasiūlymą pagerinti studentų patekimą į darbo rinką pagal šioje direktyvoje išdėstytas sąlygas, pagal kurias studentai turi teisę dirbti mažiausiai 20 valandų per savaitę; kiekviena valstybė narė, vykdydama socialinį dialogą su socialiniais partneriais, nustato didžiausią valandų skaičių per savaitę arba dienų ar mėnesių skaičių per metus, kuriomis leidžiama užsiimti tokia veikla, bet ne mažiau kaip 20 valandų per savaitę arba atitinkamą dienų ar mėnesių skaičių per metus. Vis dėlto pagrindinis studentų tikslas – užbaigti studijas, todėl leidžiamas laikas dirbti turi būti atitinkamai ribotas, kad jie galėtų šį tikslą pasiekti. Reikėtų reguliariai pateikti įrodymų apie studijuojant padarytą pažangą.
3.2

Europos Komisijos duomenimis Europos Sąjungoje yra 7,5 mln. niekur nesimokančių ir nedirbančių (angl. NEETs (1) – not in education, employment or training) jaunuolių, o tai sudaro 12,9 proc. visų 15–24 m. amžiaus Europos jaunuolių. Daugelis šių jaunuolių nebaigė mokyklos ir neturi vidurinio išsilavinimo, be to, ne mažai jų yra imigrantai arba priklauso socialiai remtinų asmenų grupėms. Tačiau kelete šalių pastebimai blogėja vidurinio socialinio sluoksnio jaunuolių (naujieji skurdžiai) padėtis: studijų dar nebaigusiems jaunuoliams kyla grėsmė netekti galimybės jas tęsti.
6.2

Kaip ir kituose ekonomikos sektoriuose, akademinėje bendruomenėje ir mokslinių tyrimų institutuose išlieka vyrų ir moterų darbo užmokesčio skirtumai. Šį reiškinį, be kita ko, sustiprina ir tai, kad tariamai „neutraliame“ pareigybių aprašyme iš tiesų neskiriama dėmesio lyčių lygybei, taip pat, tebeegzistuoja nevienodo šeiminių užduočių pasiskirstymo problema, be to, moterys ir toliau patiria tiesioginę ir netiesioginę diskriminaciją (18). Tai rodo, kad moterų mokslininkių potencialas yra nepakankamai vertinamas ir išnaudojamas, mokslinių tyrimų sektoriuje moterų yra mažai ir priimant mokslinių tyrimų ir inovacijų sprendimus nesilaikoma lyčių pusiausvyros principo.
3.4

Darbininkų saugos ir sveikatos sąlygos Pietryčių Azijos laužo aikštelėse yra kritinės. Egzistuoja didelė pavojingų nelaimių rizika, visų pirma dėl sunkiųjų mašinų ir darbininkų saugos įrengimų stokos. Indijos vyriausybės ataskaitos duomenimis, 1996–2003 m. Alango aikštelėse įvyko 434 nelaimės, per kurias žuvo 209 žmonės. Įvairiose Pakistano pateikiamose ataskaitose nurodyta, kad šioje šalyje 1986-2006 m. žuvo daugiau kaip 400 darbininkų, o 6 000 buvo sunkiai sužeisti. Be to, tūkstančiai darbininkų, suserga nepagydomomis ligomis dėl toksinių medžiagų tvarkymo ir įkvėpimo, nesant minimalių atsargumo ar saugos priemonių. Dauguma darbininkų atvyksta iš skurdžiausių regionų, yra nekvalifikuoti, dirba be darbo sutarčių, sveikatos draudimo ar draudimo nelaimingų atsitikimų ir jiems neleidžiama kurti profesinių sąjungų. Indijoje atliktas tyrimas atskleidė, kad šiame sektoriuje dirba labai daug vaikų. Ketvirtadalis visų darbininkų yra jaunesni nei 18 metų, o 10 proc. yra neturi nė 12 metų.
2.5

Per keletą pastarųjų metų patobulėjo žiniasklaidos darbas. Moldovos audiovizualinių reikalų koordinavimo taryba, padedama ES ir Europos Tarybos, 2010 m. spalio mėn. pabaigoje patvirtino naują nušvietimo masinėse informavimo priemonėse stebėjimo metodiką. Be to, 2010 m. pradėjo veikti du nauji televizijos kanalai (Jurnal TV ir Publika TV), keturios naujos radijo stotys (Radio Sport, Aquarelle FM, Publika FM, Prime FM). Žurnalistų mokymas Europos tematika turėtų būti vienas prioritetų. Didėjanti žodžio laisvė užtikrins geresnį piliečių ir verslo bendruomenės, visų pirma ūkininkų, informavimą apie uždavinius, susijusius su glaudesnių santykių su ES plėtojimu.
8.12

Be to, reikėtų pabrėžti, kad regioninė politika, investicijų ir mokymo, būsto ir užimtumo srityse įgyvendinama politika tarpusavyje labai susijusios, todėl ne vien tik šeimos politika stricto sensu, bet ir minėtose srityse įgyvendinama politika lemia tai, ar valstybė narė arba regionas taps patrauklus šeimoms ir jaunimui, ar bus sukurtos jiems palankios sąlygos, be to šiose srityse įgyvendinami veiksmai skatina bendrą nuolatinę demografinę raidą.
—

4 alternatyva yra tinkamiausia, kadangi ji susijusi tik su buitiniais skalbinių plovikliais ir šioje srityje jau yra plačiai naudojamų veiksmingų fosfatų pakaitalų, be to nustatytas didžiausias leidžiamas naudoti fosfatų kiekis, pagal kurį leidžiama naudoti fosfonatus (jų nauda paaiškinta pirmiau pateiktame punkte). Apriboti fosfatų naudojimą tik buitinių skalbinių plovikliuose yra mažiau veiksmingas būdas sumažinti eutrofikaciją, palyginti su 3 alternatyva (skalbinių plovikliuose naudojami fosfatai sudaro tik 60 proc. viso naudojamų fosforo junginių kiekio). Pasirinkus šią alternatyvą, indaplovių ploviklių gamintojai turėtų pakankamai laiko sukurti techniniu ir ekonominiu požiūriu priimtinus fosfatų pakaitalus, tinkamus šios rūšies plovikliams. Be to, šis sprendimas leistų suvienodinti specifikacijas ES lygmeniu ir užtikrinti gerai veikiančią buitinių skalbinių ploviklių vidaus rinką, kuri šiuo metu yra susiskaldžiusi,
6.18

EESRK rekomenduoja laikytis Europos Komisijos rekomendacijų ir skatinti piliečių supratingumą. Įgyvendinant didelius Europos Sąjungos finansuojamus projektus, turi būti siekiama pagerinti piliečių gyvenimo sąlygas ir teikti universaliąsias paslaugas naudojantis priemonėmis, kurios užtikrina prieinamiausią paslaugų kainą; viso to automatiškai neužtikrina konkurencinė rinka. Be to, remiant valstybių narių pastangas padėti piliečiams, kai nesilaikoma susitarimų ir (arba) nutraukiamas tiekimas tinklais, turi būti įkurtas Europos skubios pagalbos fondas, užtikrinantis paslaugos teikimą net ir tinklams neveikiant (force majeure, karo, bankroto, biržos krizės ir pan. atveju). Tikslinga ištirti tinklus valdančių bendrovių atsakomybės piliečių atžvilgiu klausimą.
3.5.1

Direktyva 77/486/EEB žengtas svarbus žingsnis į priekį įtraukiant visų vaikų imigrantų teisę į švietimą į politinę darbotvarkę. Nepaisant to, nors ši nuostata teisinga ir ją reikėtų pripažinti, negalima paneigti, kad direktyva buvo taikyta tik Europos piliečių vaikams ir pagrįsta principu integruoti tik vartojamos kalbos pagrindu. Be to, direktyvos įgyvendinimas vyko fragmentiškai ir, praėjus trisdešimčiai metų nuo jos įsigaliojimo, ji vis dar nėra visiškai perkelta į dabartinių ES valstybių narių teisės aktus.
3.7

Sunku nustatyti, kiek iš tiesų nelaimingų atsitikimų tenka kiekvienai kategorijai. Kadangi apsinuodijimo dichlormetanu simptomai primena širdies nepakankamumo požymius, gali būti (arba gali ir nebūti), kad pranešama ne apie visus apsinuodijimo atvejus. Konsultacinės bendrovės RPA Komisijai pateiktais duomenimis, Europoje dėl dichlormetano turinčių dažų nuėmiklių naudojimo per pastaruosius dvidešimt metų kasmet įvykdavo po 3–4 nelaimingus atsitikimus, iš kurių vienas per metus baigdavosi mirtimi. Mirties atvejai dažniausi Prancūzijoje (6), Vokietijoje (6) ir Jungtinėje Karalystėje (5), o nelaimingų atsitikimų nepasibaigusių mirtimi daugiausiai būta Jungtinėje Karalystėje (36), Švedijoje (12) ir Prancūzijoje (6). Europos pietinėje dalyje per RPA konsultantų nagrinėtą laikotarpį (1930–2007 m.) buvo užregistruotas tik vienas nelaimingas atsitikimas: mirties atvejis dėl pramoninio naudojimo Ispanijoje 2000 m. Gali būti svarbios vietos klimatinės sąlygos ir darbo praktika. Esant šiltam orui, langai visada būna atviri, gerai vėdinama, rizika visiškai sumažėja. Esant šaltesniam klimatui, gali tekti dirbti visai kitokiomis sąlygomis.
3.2

Aviacijos pramonė pastaraisiais metais pralenkė daugumą kitų pramonės sektorių mažindama triukšmą ir išmetamųjų teršalų kiekį, tenkantį vienam gamybos vienetui per metus. Šiuo metu degalų vartojimo efektyvumas gerėja maždaug 1–2 proc. per metus, o išmetamų šiltnamio dujų kiekis sudaro 2 proc. bendro kiekio. Aviacijos sektoriui tenka po 5 proc. per metus šio kiekio, čia efektyviai vartojant energiją sutaupoma apie 1,5 proc. Tačiau manoma, kad aviacijos sektoriaus rodikliai didės daug greičiau, todėl vien tik technologinių patobulinimų nepakaks šiai problemai išspręsti.
2.5

Reikėtų priminti, kad dėl gamtos reiškinių, pvz., tam tikrų meteorologinių sąlygų ar konkrečios vietovės topografijos, didelio užterštumo smulkiomis kietosiomis dalelėmis atvejų pasitaiko ir toli nuo tankiai apgyvendintų vietovių nepaisant to, kad šie reiškiniai dažnai siejami su žmogaus veiklos padariniais. Be to, įvairių išmetamųjų teršalų šaltinių procentinė dalis atskirose vietovėse gali labai skirtis: Europos aplinkos agentūros (EAA) nuomone, 15 valstybių narių Europos Sąjungoje kelių transportas sudaro 26 proc. viso su žmogaus veikla susijusių išmetamųjų teršalų kiekio.
6.6

Be to, EESRK remia sprendimus priimančių institucijų ir jaunimo struktūruoto dialogo vystymą. Šis dialogas galėtų prisidėti prie Komisijos komunikate siūlomos Europos horizontalios jaunimo strategijos. Tam EESRK siūlo surengti visų atitinkamų Komisijos generalinių direktoratų, Tarybos, Europos Parlamento ir pilietinės visuomenės jaunimo atstovų pasitarimą, kad parengtų bendrą planą dėl to, kokiu būdu svarstyti su jaunimu susijusius klausimus įvairių sektorių požiūriu. EESRK mano, kad toks bendras planas taptų konkrečiu atsaku į jaunimo ir jaunimui atstovaujančios pilietinės visuomenės raginimus, išsakytus 2007 m. kovo mėn. vykusio Romos jaunimo aukščiausiojo lygio susitikimo metu.
3.1.3

Vandenynai jau dabar sugeria vis daugiau dėl pernelyg didelės oro taršos atmosferoje besikaupiančių CO2 ir kitų šiltnamio dujų ir manoma, kad šis procesas tęsis. Dėl to kylantis vandenynų rūgštingumas gali vis labiau kenkti jūrų aplinkai. Būtina toliau plėsti šių padarinių jūrai tyrimus, taip pat vystyti aplinkai palankius CO2 sugėrimo metodus. Be to, jūros energijos ištekliai bus svarbūs siekiant įvairinti Europos energijos tiekimą.
—

Infrastruktūra ir padangos. Kelių infrastruktūros atnaujinimas yra pagrįstas, kadangi dėl geresnio kelio paviršiaus mažėja trintis ir akustinė tarša, gerėja kelio pravažumas. Be to, mažinti išmetamųjų CO2 dujų kiekį gali padėti pažangios elektroninio eismo valdymo (EEV) sistemos, skirtos transporto spūstims ir nereikalingiems sustojimams šviesoforų reguliuojamose sankryžose mažinti. Siekiant to paties tikslo, būtų efektyvu naudoti padangas, kurio pasipriešinimas riedėjimui yra žemas, kadangi tai leidžia 3-4 proc. sumažinti degalų suvartojimą. To paties siekia ir Komisija siūlydama sukurti slėgio padangose kontrolės sistemas.
4.3

Daugelyje valstybių narių mokesčių paskatos investicijoms į MTTP pradėtos diegti gana neseniai, todėl dar neįmanoma tiksliai įvertinti jų poveikio didelėms įmonėms. Gali būti, jog kai kuriais atvejais sutaupyti mokesčiai bus įtraukti į pelno ir nuostolių eilutę, o ne į MTTP išlaidų eilutę. Dėl to kai kurios valstybės narės suinteresuotos taikyti didesnes paskatas papildomoms investicijoms. Be to, valstybės narės taip pat suinteresuotos, kad MTTP vyktų jų teritorijoje, todėl tiesioginės paskatos turėtų skatinti įmones vystyti MTTP veiklą savo šalyje.
2.7

Šiuo metu vyksta Sutarties dėl tarptautinio pavojingų krovinių vežimo vidaus vandenų keliais (ADN) ratifikavimo procesas. Sutartis turėtų įsigalioti ne vėliau kaip 2009 m. Todėl Komitetas pritaria Komisijos nuomonei, kad būtų logiška į Bendrijos teisę įtraukti ir vežimą vidaus vandenų keliais bent jau suderinimo sumetimais. Be to, tai palanki proga atnaujinti ir suderinti esamus teisės aktus. Taip pat reikėtų vengti taikyti du skirtingus režimus, kurių vienas būtų taikomas tarptautiniam, o kitas — nacionaliniam vežimui. ES teisės aktai dėl pavojingų krovinių vežimo yra gana sudėtingi, todėl reikėtų juos persvarstyti. Konkrečioms vežimo rūšims skirtuose teisės aktuose yra tam tikrų neatitikimų, kai kurios nuostatos jau pasenę arba netrukus pasens. Pavyzdžiui, dvi direktyvos gali būti laikomos perteklinėmis, kadangi jų nuostatos įtrauktos į ADR, RID ir ADN. Be to, yra ir techninė problema, susijusi su šiuo metu galiojančių direktyvų struktūra. Kiekvienąsyk persvarstant tarptautinius susitarimus (kas dvejus metus) būtina išversti ilgus techninius direktyvų priedus. Tai yra labai sunkus ir daug kainuojantis darbas.
3.3.4.1

Transporto telematika gali padėti pereiti prie VVKT ir geriau išnaudoti esamus pajėgumus. Taip transportas taptų saugesnis ir darytų mažesnį poveikį aplinkai. Tačiau anksčiau aplinkosaugos problemos ir perėjimas prie kitų transporto priemonių naudojimo nebuvo laikomos transporto telematikos kūrimo ir taikymo prioritetais. EESRK išreiškia susirūpinimą, kad milijonai eurų, skirtų moksliniams tyrimams ir technologijų vystymui subsidijuoti ir parama šioje srityje veikiau padėjo užtikrinti tolygesnius motorinių transporto priemonių judėjimo srautus, tačiau nesumažino eismo poveikio aplinkai. Be to, pajėgumų didinimas esant tolygesniems eismo srautams, nepaskatino atsisakyti naujų kelių tiesybos arba esamo kelių tinklo plėtros. Bandymai skatinti per spūstis vietoj automobilių naudotis VVKT neleidžia tolygiai išnaudoti viešojo transporto sistemų, todėl VVKT atžvilgiu duoda priešingus rezultatus.
2.3.6.1

EESRK atkreipė dėmesį į Komisijos pareikštą siekį gerinti skaidrumą ir vartotojų informavimą. Tačiau jis pabrėžia, kad šis skaidrumas ir informacija apie ĮSA neturi apsiriboti vartojimo prekėms keliamais sveikatos apsaugos reikalavimais. Vartotojai gali tapti veiksniu, skatinančiu atsakingą vartojimo prekių gamybą ir paslaugų teikimą. Todėl jiems reikia gerai žinoti ne tik, ar jų vartojamos prekės atitinka sveikatos apsaugos reikalavimus, bet ir ar jos pagamintos laikantis socialinių ir aplinkos apsaugos normų. Be to, reikalavimas didinti skaidrumą turi būti keliamas visiems ekonomikos sektoriams. Pageidautina, kad vartotojas žinotų, ar jo vartojamos prekės pagamintos laikantis socialinės atsakomybės normų. Pageidautina, kad investuotojai ir indėlininkai žinotų, ar įmonės, kurių akcijas jie įgyja, laikosi socialinės atsakomybės principų. Pageidautina, kad šalies gyventojas žinotų, ar įrenginiai, infrastruktūros ir visa kita pagaminta laikantis socialinės atsakomybės reikalavimų, ypač aplinkosaugos normų. Jau dabar per socialiai atsakingus investicinius fondus finansiniai pareigūnai domisi nefinansiniais įmonių veiklos aspektais. Jie, kartu su nefinansinės veiklos vertinimo agentūromis, yra pagrindiniai ĮSA skatintojai. Kai kurie pramonės sektoriai organizuojasi ir deda bendras pastangas nustatyti savo srities profesinius standartus kaip, pavyzdžiui, statybos sektorius, priėmęs Aukštosios aplinkosaugos kokybės standartus. Ypatingai teršiantys, pvz., aliuminio, naftos produktų ir popieriaus gamybos sektoriai, vis labiau rūpinasi savo veiklos poveikiu aplinkai. EESRK įsitikinęs, kad tikslinga skatinti tokias savireguliavimo iniciatyvas.
2.3

Komitetas reiškia didelį susirūpinimą dėl to, kad vėluojama užbaigti sistemos palydovų kūrimo ir derinimo orbitoje bei po to numatytus komercinio naudojimo etapus. Dėl to nukenčia bendras projekto grafikas ir atidedamos vėlesniam laikui ypatingos priemonės, apibendrinančios Europos mokslinių tyrimų patirtį ir rezultatus, kurios galėtų užtikrinti sėkmingą dalyvavimą pasaulinėje radijo navigacijos sistemos produktų ir paslaugų rinkoje. 2005 metais ši rinka siekė 60 mlrd. eurų, jos metinis prieaugis sudarė 25 proc., vien tik ES buvo sukurta 150 000 darbo vietų, daugiausia aukštųjų technologijų, mokslinių tyrimų ir paslaugų srityje.
3.18

Komitetui kyla klausimas, kur ir kada Komisija galiausiai ketina rengti diskusijas. Jo nuomone, tvaraus vystymosi strategija yra tam tinkamiausia proga. EESRK apgailestauja, kad iki šiol nėra pateiktas dar prieš 2 metus žadėtas komunikatas „Communication on the use of market-based instruments for environmental policy in the internal market“ (komunikatas dėl rinkos priemonių taikymo įgyvendinant aplinkosaugos politiką vidaus rinkoje).
3.5

Komerciniai orlaiviai skraido kreiseriniame 8–13 km aukštyje, kuriame jie išmeta dujas ir daleles, kurios keičia atmosferos sudėtį ir prisideda prie klimato kaitos. Anglies dioksidas (CO2) yra svarbiausios šiltnamio efektą sukeliančios dujos, nes jo išmetama daug ir anglies dioksidas ilgai išbūna atmosferoje. Gerai žinomas tiesioginis didėjančių koncentracijų poveikis — žemės paviršiaus šilimas. Azoto oksidų (NOx) netiesioginis poveikis klimatui yra dvejopas. Azoto oksidus veikiant saulės šviesa, susidaro ozonas, bet azoto oksidai taip pat mažina aplinkos ore esančią metano koncentraciją. Tiek ozonas, tiek metanas yra stiprios šiltnamio dujos. Kadangi ozono poveikis yra didesnis nei metano, žemė šyla. Orlaivių išmetami vandens garai (H 2 O) taip pat turi tiesioginį šiltnamio efektą sukeliančių dujų poveikį, tačiau juos krituliai greitai pašalina, todėl vandens garų poveikis yra nedidelis. Tačiau dideliame aukštyje išmesti vandens garai dažnai suformuoja kondensacinius valktis, kurie gali šildyti žemės paviršių. Be to, tokie „kondensaciniai valktys“ gali pavirsti plunksniniais debesimis (ledo kristalų debesys). Šie taip pat gali turėti nemažą poveikį šilimui, tačiau tai dar kelia didelių abejonių. Sulfatų ir suodžių dalelių tiesioginis poveikis yra kur kas mažesnis palyginti su kitais orlaivių išmetamaisiais teršalais. Suodžiai sugeria šiluma ir duoda šilimo poveikį; sulfatų dalelės atspindi saulės šviesą ir duoda nedidelį vėsinimo poveikį. Be to, jos gali daryti poveikį debesų formavimuisi ir jų savybėms.
3.6.1

Pasiūlyme apibrėžti atliktini daliniai minėtų direktyvų pakeitimai ir išaiškinamas jų taikymas kitų direktyvų ar reglamentų atžvilgiu tais atvejais, kai sudėtinga nustatyti taikytinas taisykles (į prietaisų sudėtį įeina vaistas (6), žmogaus kraujo preparatai (7) arba iš žmogaus audinių pagaminti produktai (8)). Be to, jame nurodoma, kad diagnostikos in vitro medicinos prietaisai (9) neįeina į Direktyvos dėl biocidų taikymo sritį (10), todėl ji turi būti iš dalies keičiama.
2.3

Trys techninės apskaitos principai — vieningumas, metinis periodiškumas, apskaitos vienetas — iš esmės išlieka nepakitę, o tik pakeisti ar paaiškinti. Pasiūlytas ketvirtasis principas — patikimas finansų valdymas — yra pagrįstas esamais kriterijais, tačiau paaiškina ex ante vertinimo turinį ir pateikia aiškesnes gaires apie ex ante, tarpinio bei ex post vertinimų taikymo sritis, tinkamai atsižvelgiant į proporcingumo principą. EESRK atkreipia dėmesį į Komisijos ketinimą pakeisti vertinimo prioritetus, „kad daugiausia dėmesio būtų skiriama pasiūlymams, kurie daro realų poveikį verslui ir piliečiams“.
1.7

Be to, konkurencija siekiant užsitikrinti energijos išteklius gali sukelti didelių politinių nesutarimų ir netgi dėl to gali iškilti grėsmė taikai kai kuriuose pasaulio regionuose. Ta grėsmė gali lengvai pasireikšti per tarptautinį terorizmą.
2.3

EESRK kartoja, kad pritaria Komisijai, jog prieiga prie SIS II turėtų būti išplėsta, kad sistema galėtų naudotis nacionalinės institucijos, atsakingos už pirmiau minėtų dokumentų išdavimą ir tikrinimą (žr 1.2 punktą). Be to, privačios tarnybos, atsakingos už transporto priemonių registravimą, turėtų gauti informaciją netiesiogiai per vieną iš prieigą prie SIS II turinčių valdžios institucijų, jei tik užtikrinama duomenų apsauga. Ypatingai svarbu apsaugoti mechanizmus, apribojančius prieigą prie sistemoje esančios kitos informacijos, skirtos Šengeno konvencijos 101 straipsnyje nurodytoms institucijoms.
3.10

Taigi, organizuota pilietinė visuomenė gali ir privalo įnešti svarų indėlį į integruotą atsaką terorizmui. Kadangi organizuota pilietinė visuomenė remiasi aktyviu pilietiškumu, jos pozicija yra lankstesnė, kūrybiškesnė ir labiau įvairialypė, ir dėl to gali rengti prevencines priemones veiksmingiau nei vyriausybė. Organizuota civilinė visuomenė gali skatinti žinių ir supratimo sklaidą horizontaliai ir „iš apačios į viršų“, o tai yra būtina kuriant aktyvų pilietiškumą skatinančias visuomenes, leidžiančias visiems dalyvauti pilietiniame bendradarbiavime, ekonominėje veikloje ir švietime. Be to, atitinkamos valdžios institucijos turėtų atsižvelgti į organizuotos pilietinės visuomenės pasiūlymus dėl būtinybės išlaikyti saugumo ir laisvių apsaugos priemonių tarpusavio pusiausvyrą.
3.9

EESRK mano, kad fondo veiklos galutiniai naudos gavėjai visų pirma turi būti ES piliečiai. Valstybės yra tarpinės naudos gavėjos tik dėl logistinių ir organizacinių priežasčių, nes būtent jos gauna atitinkamas lėšas iš ESSF biudžeto. Be to, valstybinės organizacijos taip pat turėtų būti ne vienintelės fondo skirtų valstybės lėšų gavėjos; pilietinės visuomenės organizacijos taip pat turėtų gauti šias lėšas, kadangi jos dažnai atlieka reikalavimus atitinkančius veiksmus, nes valstybė neturi pakankamai išteklių be jų pagalbos įveikti tokio masto nelaimių padarinius. Gaisrininkų komandoms, sveikatos arba socialinės pagalbos srityje dirbančioms savanoriškoms pilietinės visuomenės organizacijoms ir kitiems pilietinės visuomenės dalyviams turi būti tinkamai atlyginta už jų pastangas, pasiaukojimą ir patirtas išlaidas, kadangi jų biudžetai neatitinka tokio masto įvykių.